הכנסת התשע-עשרה

**יוזמים: חברי הכנסת** **יפעת קריב**

הצעת חוק פקודת הרופאים (התליית רשיון לרופא עבריין מין), התשע"ד - 2014

|  |  |  |
| --- | --- | --- |
| הוספת סעיף 44ג. | 1. | בפקודת הרופאים [נוסח חדש] תשל"ז-1976, לאחר סעיף 44ב יבוא: |
| התליית רשיון לרופא שהורשע בעבירת מין | 2. | על אף האמור בסעיף 41, ראה המנהל על יסוד הודעה של רשם בית המשפט לפי סעיף 56, שרופא מורשה הורשע בעבירת מין כהגדרתה בחוק למניעת העסקה של עברייני מין במוסדות מסוימים, התשס"א–2001, ורישיונו של אותו רופא אינו מותלה לפי סעיפים 44א או 44ב לפקודה, יתלה המנהל את רישיונו בצו חתום בידיו עד להחלטת השר בקובלנה כנגד אותו רופא לפי סעיף 41 |
|  |  |  |
|  |  |  |

דברי הסבר

כיום, רופא אשר הורשע בעבירת מין יכול להמשיך לעסוק ברפואה ובכלל זה להתייחד עם נשים, חסרי ישע, קטינים ואנשים עם מוגבלויות במסגרת הטיפול בהם, ללא בקרה או השגחה, לרוב כשמטופליו אינם יודעים כלל שהוא הורשע. להגנתם של המטופלים יש רק את חוק איסור העסקת עברייני מין שמונע מבי"ח או מרפאה להעסיק עבריין מין שלא פעם הם כלל לא יודעים על כך. רופא זה עדיין יכול לעבוד בקליניקה פרטית או מוסד פרטי.

 שלילת רישיונו של רופא מורשע בעברות מין או התלייתה כיום תלויה ברצונו של שר הבריאות אך ורק עם הוגשה קובלנה או בקשה וגם אז הוא רשאי לבחור בנזיפה או אזהרה ולא בשלילה והוא מחויב קודם להחלטתו לשמוע את טענותיו של הרופא כאשר תהליך זה יכול להיות ארוך ומסורבל.

חוק זה נועד למנוע עוול וסכנה זאת לציבור ולמעשה מתלה את רישיונו של הרופא מידית עם קבלת הרשעה על עבירת מין, התלייה זאת תהיה עד להחלטת ועדה מיוחדת שימנה השר שתחליט אם לבטל את רישיונו או להתלותו או שתספיק נזיפה או התראה, ובכך מגינה על ציבור המטופלים מפני עבריינות מין מצד רופאיו.